Il-Partit Nazzjonalista appella lill-Prim Ministru Robert Abela biex jikkundanna kliem il-preżentatur Karl Stagno Navarra wara li dan akkuża żewġ ġurnalisti li huma "aġenti kkoordinati tal-kaos". Waqt il-programm 'Pjazza' li jippreżenta Stagno Navarra, hu kien qed jirreferi għall-ġurnalist Jacob Borg ta' The Times of Malta u Tim Diacono ta' Lovin Malta . "Il-ġurnalisti kienu qed isaqsu mistoqsijiet ovvji: Għaliex Robert Abela ħassar l-vjaġġ tiegħu għad-Dubai Expo, lejliet ir-rejd fid-dar ta' Joseph Muscat? Kien jaf li se jseħħ dan ir-rejd? ," fakkar il-PN. Aqra aktar: Il-Pulizija bi tfittxija fid-dar ta' Joseph Muscat Il-partit sostna li huwa minnu li Abela naqas milli jwieġeb il-mistoqsijiet u dderieġa lil Stagno Navarra biex jattakkahom. Il-PN żied li Abela qed jipprova jaħrab mit-12-il proposta li ressaq rigward is-settur tal-ġurnaliżmu u l-korruzzjoni. Allega wkoll li Abela żarma għal kollox l-integrità ġurnalistika mill-istazzjoni tal-Istat TVM. Finalment, il-partit fakkar li Stagno Navarra għadu qed jitħallas €90,000 mill-Air Malta filwaqt li l-Gvern ħabbar li se jkollu jnaqqas il-ħaddiema bin-nofs . Din mhux l-ewwel darba li Stagno Navarra kien fil-mira tal-kritika fuq kliemu. F'Marzu tas-sena l-oħra, l-Awtorità tax-Xandir (BA) widdbet lill-preżentatur għal-lingwaġġ li uża fil-konfront tal-Professur Kevin Cassar li kien qed jiġi intervistat minn Andrew Azzopardi fuq 103 Malta's Heart. F'Marzu 2021: L-Awtorità twiddeb lil Stagno Navarra dwar il-lingwaġġ tiegħu .td_uid_3_61ec5da714266_rand.td-a-rec-img{text-align:left}.td_uid_3_61ec5da714266_rand.td-a-rec-img img{margin:0 auto 0 0}